Aarhuus Stifts-Tidende, 1840-07-03
Det hedder sig blandt Folket, at det altid er godt Veir, naar vor nuværende Konge vil feire en Fest, og denne Tro blev ikke skuffet Søndagen den 28de Mai; de mange Tilskuere, der i halvandet Døgn maatte opholde sig i fri Luft, kunde ikke ønske sig et bedre Veir. Fra den tidlige Morgenstund vrimlede det af Folk i Frederiksborg By, Skov og hele Omegn, saa at man bogstavelig maatte trænge sig frem og dog kom der bestandig op af Dagen Flere og flere. Det saae høist malerisk ud, fra Skoven at see en heel Vognborg, en Mængde Mennesker liggende omkring i Græsset, og længere borte de mange Leir telte med Flag fra hvert, hvori der var en Officeer. Kl. 12 modtog Hs. Maj. Kongen en Deputation fra Staden Khons, 36 Mænd, der overrakte denne Corporations Adresse, og strax derefter begyndte Processionen overeensstemmende med det udgivne Ceremoniel, og varede 1 1/2 Time. Kongen og Dronningen vare meget smukke i deres Kronningsdragter; forøvrigt afgav det et usædvanligt Syn, at see de mange blaae og hvide Riddere i Ordensdragt. En Maltheserridder, tog sig særdeles vel ud. J Kirken herskede en høitidelig og alvorlig Stemning; Acten varede til Kl. 5. Biskop Mynster holdt 7 Taler, og før og efter disse bleve af det kgl. Theaterpersonale afsungne en Cantate, Lovsange og Choraler. Kl. 4 foregik den egentlige Salving. Da DD. M. forlod Kirken, bleve de strax modtagne af Folkets enthusiastiske Hurraraab, der vedblev saalænge de saaes, Kongen var alvorlig, men hilste dog venlig ud til Folket hvergang han komtil en Aabning imellem Pillerne paa Buegangen. Der blev derefter givet Audients baade hos Kongen og Dronningen for de 2de første Rangklasser, hvorefter Hofpersonalet aflagde sin Lykønskning for de Kgl. Throner. D. M. begave sig derpaa til Taffelet, under hvilket Folket passerede Værelset, medens en Cantate, forfattet af Øehlenschlæger, foruden anden Musik, blev udført af det kgl. Theaters Sang personale og Kapel. Efter Taffelet afbrændtes ligeudfor Slottet et brillant Fyrværkeri, af hvilket endeel skal være forfærdiget i Frankrig, og oprindelig var bestemt til vor afdøde Frederiks Guldbryllupsdag. Det afbrændtes deels paa Søen deels paa Landet og bestod af 7 Tableaux, iblandt hvilke et Neptunstempel i couleurt Jld, prydet med D. Majestæters Navnechiffre og det danske Flag, og et stort Tempel i med DD. MMs. Navne og det danske Vaaben med Kroner over. Fyrværkeriet sluttedes med at kaste flere hundrede Raketter i Veiret paa eengang, og nu løde der fra Slottet et "Længe leve Kong Christian VIIII som besvaredes med Hurraraab af det nedenfor samlede Folk og længe gjenlød langt ud i Mørket og indi Skoven. Det overdrives ikke, naar den Mængde Mennesker, som bivaanede disse Festligheder, anslaaes til over 20,000; og dog foregik ikke den allerringeste Uorden, thi hertil kan ikke henregnes, at der engang imellem, hvor der var Noget at see, opstod en temmelig stærk Trykken; og hvor der kun var nogen Leilighed til at yttre Velvillie og Kjærlighed for Kongeparret, udbrød den med fuld Kraft. Næste Nat vare Landeveien i alle Retninger besaaede med Hjemreisende. Gaarsdagen tilbragte DD. M. endnu paa Frederiksborg, hvor der om Aftenen var Concert forden Kgl. Familie. Livjægercorpset, der ogsaa ligger i Leir derude, havde Bal iaftes. Idag var det bestemt, at DD. M. vilde aflægge Hs. K. H. Prindsesse Juliane et Besøg paa Fredensborg, og derefter tage til Sorgenfri. Jmorgen ventes DD. M. her til Byen og om Aftenen i det kgl. Theater. (Meddeelt.) Heri Byen var der i Søndags fra om Morgenen Kl. 3 et betydeligt Røre iblandt Folk, der løb om efter Leiligheder til Frederiksborg, og da den frie Concurrence for Befordringen havde nedsat Prisen paa denne betydelig, tog naturligviis mange Flere derud, end det ellers vilde været Tilfældet. Her havde Alt et festligt Anstrøg og det Øieblik, Processionen i Frederiksborg skulde begynde, forkyndtes ved 3 Gange at løsne Kanonerne rundt om paa Voldene. Hele Dagen, og saavel ved Musiken i Kongens Have om Eftermiddagen som om Aftenen ved Tappenstregen, var en usædvanlig stor Mængde Mennesker paa Gaden. En glad Stemning yttrede sig overalt, men ikke den mindste Uorden. (Meddeelt.)